PATVIRTINTA

Vilniaus Sofijos Kovalevskajos gimnazijos

direktoriaus 2020-04-03 įsakymu Nr. M-73

**VILNIAUS SOFIJOS KOVALEVSKAJOS GIMNAZIJOS**

**MOKINIŲ ELGESIO TAISYKLĖS VIRTUALIOS TIESIOGINĖS TRANSLIACIJOS PAMOKŲ METU**

**Nuotolinio mokymo(si) procese per virtualias pamokas mokinys privalo laikytis šių elgesio taisyklių**:

1. Mokinys turi iš anksto pasiruošti virtualios tiesioginės transliacijos pamokai (pvz., turėti ausines, kitas pamokai reikalingas priemones).

2. Mokinys privalo laiku prisijungti į pamokas, pagarbiai elgtis su visais pamokos nariais, reaguoti į mokytojo prašymus bei nurodymus, nepažeisti kitų asmenų teisių ir teisėtų interesų.

3. Tėvai (globėjai/rūpintojai) pagal galimybes turi sudaryti sąlygas mokiniui dalyvauti mokymosi procese. Pamokoje šeimos nariams draudžiama dalyvauti, išskyrus tuos atvejus, kai jų pagalba būtina ir tai aptarta su švietimo pagalbos specialistais ir mokytoju.

4. Mokinys turi nepertraukiamai dalyvauti pamokos veikloje.

5. Pamokos metu mokinys turi:

5.1. prisijungti ir pamokoje dalyvauti su išjungtu mikrofonu (MUTE funkcija);

5.2. duoti ženklą, kai nori kalbėti, pvz., pakelti ranką, kad atkreiptų mokytojo dėmesį;

5.3. gavęs mokytojo leidimą įsijungti mikrofoną ir kalbėti;

5.4. pasisakęs vėl išjungti mikrofoną (MUTE funkcija) ir toliau dalyvauti pamokoje;

5.5. pokalbių laukelį (chat) naudoti tik mokytojui nurodžius;

5.6. netrukdyti pašaliniais garsais, veiklomis, gestais, komentarais;

5.7. baigti darbą ir išeiti iš virtualios transliacijos tik mokytojui leidus.

6. **Griežtai draudžiama:**

6.1. slapta įrašinėti ir platinti pamokos turinį;

6.2. slapta daryti tiesioginės transliacijos ekrano nuotraukas, kuriose matomas kito asmens atvaizdas;

6.3. tiesioginio vaizdo pamokų nuorodas persiųsti pašaliniams asmenims.

7. Pasirodžius netinkamo elgesio apraiškoms (nepagarbus, įžūlus, žeminantis elgesys su mokytojais, mokiniais, necenzūrinių žodžių vartojimas pamokos metu), mokinys įspėjamas dėl jo dalyvavimo virtualioje transliacijoje nutraukimo, apie tai informuojami mokinio tėvai ir gimnazijos socialinė pedagogė, gimnazijos administracija.

8. Antrą kartą pasikartojus nusižengimui, mokinys iš mokymosi kurso pašalinamas be išankstinio įspėjimo, ugdymo procesas nurodytą laikotarpį jam tęsiamas tik asinchroniniu principu (savarankiškas vadovėlio informacijos aiškinimasis ir užduočių atlikimas). Užpildomas mokinio elgesio taisyklių pažeidimo aktas, informuojami tėvai, informuojama www.epolicija.lt. Už virtualioje erdvėje atliktus neteisėtus veiksmus gali būti taikoma administracinio poveikio priemonė (bauda iki 240 eur) pagal LR ANK 481 str. „Nedidelis viešosios tvarkos pažeidimas“.

\_\_\_\_\_\_\_\_\_\_\_\_\_\_\_\_\_\_\_